قل هذه سبيلي ادعو الى الله على بصيرة انا ومن اتبعني وسبحان الله وما انا من المشركين السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك
الخير كله واليك يرجع الامر كله. يا رب السماوات والارض يا نور السماوات والارض يا ملك السماوات والارض يا قيوم السماوات والارض لبيك وسعديك والخير كله في يديك والشر ليس اليك انا بك واليك تباركت وتعاليت استغفرك واتوب اليك
اللهم صل على عبدك محمد وعلى ازواجه امهات المؤمنين وعلى ذريته وصحبه وال بيته انك حميد مجيد اتيتك اعلن ذلي وفقري واسفح فوق رياضك زهري اتيتك انت حبيبي وروحي وانت محير قلبي
ثم اما بعد الوقت يا جماعة الايام اللي احنا فيها لأ في اللحزات اللي احنا فيها. العالم كله بيستعد لحدث خطير جدا. كل العالم مسلمين ونصارى كل العالم شباب وبنات كبار وصغيرين
الدنيا كلها مقلوبة الوقت والمليارات بتنفق. والناس كلها مستنية بتعد الساعة ورا الساعة عشان الحدث الخطير اللي هيحصل ده. ايه الحدث ده؟ الفلانتين عيد الحب عيد الحب اليوم اللي الشباب هيحتفلوا فيه بالحب مع البنات. واللي الناس كلها تحتفل بعيد القديس فالنتاين مع بعض. وكوكب الارض هيتحول الى احمر
كوكب على وجه يعني مجرة التبانة بل السماء الدنيا كلها من كتر الدباديب الحمرا والبلالين الحمرا والورود الحمرا وكل حاجة هتبقى حمرا في حمرا. الله المستعان يا جماعة. ففي الوقت ده وبمناسبة عيد الحب انا عايزكم انا عايز نتكلم مع بعض عن شخصية زي ما احنا بنتكلم مع بعض
حبيبات الله سبحانه وتعالى. عايز اكلمكم عن واحدة كل كلمة قالتها نطقت بحب الله كل حرف قالته في حياتها نطق بحب الله. ربنا لما ذكر قصتها في القرآن ما جاب ما جابش قصتها في عشر مواضع او في عشر سور او في عشر اماكن لأ. ده في مكان واحد بس
واما ذكر قصتها ذكر دقايق معدودة من حياتها. يعني ربنا جاب لنا دقايق بس من حياتها وحطها قدامنا في القرآن. واعتبرها نموزج كلنا نمشي وراها انت معي يا اختي انت جاهزة معي. جاهزة بقلبك معي. جهزي قلبك معي. انا هكلمك عن واحدة عرفت من يستحق الحب. مين اللي يستحق قلبها؟ ومين اللي يستحق
حبت ربنا بكل زرة في كيانها. حبة ربنا وحب ربنا تخلل كل ذرة في قلبها. هاكلمك عن واحدة كل حاجة القرآن بتنطق بحب الله سبحانه وتعالى. انا هكلمك عن امرأة عمران. امرأة عمران امرأة يا جماعة ربنا ما ذكرش عنها في
القرآن غير دقايق معدودة من حياتها. هم مشهدين بس. في سورة ال عمران. المشهد الاولاني وهي حامل وبطنها بدأت تكبر وجوزها مات وبتقول ربي اني نظرت لك ما في بطني محررا. والمشهد التاني بتقول يا رب ده اول مشهد بيتفتح. يعني الشاشة بتتفتح عليه. واحدة بتقول يا رب في التلت الاخير
الليل رافعة ايديها. او هي ساجدة وبتتضرع وبتناجي الله. والمشهد التاني بنتها نايمة جنبها لسة والدة من دقايق. وهي بتقول رب اني وضعتها انثى برضو بتقول يا رب. طب ربنا ما جابش غير المشهدين دول ليه؟ عشان تعرفي يا اختي
ان اغلى لحظات في حياتك هي لحظات اتصالك بالله. اغلى لحظات ربنا ما خلتش في حياتها غير اللحظتين دول ليه؟ عشان نفهم يا جماعة ان اللحظات اللي لها في عمرنا هي لحزات اتصالنا بالله. وانت ساجدة ودموعك منهمرة وبتقولي يا رب. وانت ماشية بتناجي ربنا. وانت في التلت الاخير في السحر الاعلى بتنام
ربنا سبحانه وتعالى وانت بتناجيه وانت عايشة بقلبك معه. وانت ماشية قاعدة تسبحيه هي دي اللحظات اللاهيمة في حياتك وهي دي اللحظات اللي ربنا سجلها في حياتها. الوقتي دلوقتي يا جماعة احنا يعني عايزين نتكلم عن امرأة عمران. بس القصة ربنا اصلا ما بيتكلمش عن امرأة عمران. ده ربنا بيتكلم عن سيدنا عيسى. امال زكر امرأة عمران ليه؟ الاول وبعد كده
زكر مريم ليه قبل ما يتكلم عن سيدنا عيسى في سورة ال عمران؟ لان انت البداية لان المرأة هي البداية زي قصة موسى الاول يتكلم عن ام موسى في سورة القصص
المرأة البداية انت البداية. انت اللي هيجي منك الاصلاح. انت اللي لو بدأت تربي هتخرجي لنا صلاح الدين. صلاح الدين الايوبي كان قبل معركة حطين يمر على الجنود فبالليل كده يسمع خيمة الجنود قاعدين يقروا القرآن في قيام الليل. فيقول من هنا ياتي النصر
يعدي على خيمة تانية الجنود نايمين يقول من هنا تأتي الهزيمة. اهو انا الوقتي عايز امشي في الشارع. لما اشوف واحدة متبرجة اقول من هنا تأتي الهزيمة. اما اشوف واحدة عفيفة
عارفة ربنا وراغبة الى الله اقول من هنا يأتي النصر. اما اشوف واحدة ماشية مع واقفة مع ولاد وقاعدة مع ولاده. اقول من هنا تأتي الهزيمة. اما اشوف واحدة ما فيش اي
في اختلاط في حياتي اقول من هنا يأتي النص لما اشوف واحدة مهتمية بجوزها وولادها وعارفة رسالتها في الحياة وعارفة ان هي وظيفتها انها تطلع لنا رجالة اقول من هنا يأتي النصر. اما اشوف واحدة متمردة على جوزها
ومهملة في اولادها وكل تفكيرها في شهواتها وملزاتها ودنيتها اقول من هنا تأتي الهزيمة. يا اختي في الله احنا الوقتي الوقتي لا يا جماعة والله من فترة كنت ماشي في الشارع فلقيت قطة قطة ميتة في الشارع عربية جت عليها هرستها
ففي قطة تانية اختها او امها واقفة قاعدة تبص لها منظر يقطع قلبك فقلت يا رب يا رب لي يا رب طب دي هي زنبها ايه ؟ عشان دي يتعمل فيها كده. بابص بارفع عيني الايد بينها امتار بالزبط. شلة شباب وولاد واقفين
ولاد وبنات واقفين وقاعدين يتكلموا مع بعض ويضحكوا مع بعض. قلت اتعمل فيها كده بزنوب دول الكائنات دي اتحصل فيها كده بزنوبنا احنا يا جماعة. زنوبك ممكن يؤذى بها كائن زي ده ممكن. وحسناتك ممكن تنصر بها الامة. ممكن. انا عايز
احكي معك قصة امرأة عمران ونبدأ مع بعض من اولها هي كلها ايتين ولكن ايتين مليانين معاني رهيبة. هيعرفوك يا بنتي يا بتاعة سانوي. هيعرفوكي يا اختي يا بتاعة الجامعة هيعرفوكي يا اللي انت مستنية فارس الاحلام. هيعرفوكي يا اللي انت لسة في بداية علاقتك مع زوجك في سنة اولى جواز. هيعرفوكي يا امي ويا اختي
هيعرفوكي جميعا من يستحق الحب ان الله مصطفى ادم ونوحا وال ابراهيم وال عمران على العالمين ان الله اصطفى. اصطفى يعني ايه؟ يعني اختار ده. يعني من وسط الملايين بتوع النساء يختارك انت. يعني من وسط الوف مؤلفة من النساء الملتزمات او من البنات او
ويختارك انت ليه ؟ سيدنا موسى يا جماعة لما راح على الجبل وقال عجلت اليك ربي لترضى. وبعد كده طلع على الجبل وقال رب ارني انظر اليك مشتاق يا رب
نفسي اشوفك يا رب. ربنا قال له ايه؟ يا موسى اني اصطفيتك على الناس. ليه؟ بسبب قلبه على قد الخير اللي في قلبك على قد ما ربنا هيصطفيك وعلى قد ما
ربنا يفتح عليك الله اصطفى ادم ونوحا وال ابراهيم وال عمران. ال عمران الاسرة عمران دول كانوا اسرة صغيرة اوي يا جماعة. عمران اتجوز مراته بعد عمر طويل حملت مات وهي حامل. خلفت مريم مريم ولدت عيسى
ليس ليس له ذرية عليه الصلاة والسلام. الاسرة الصغيرة ديت ربنا يجيبها ويحطها عنوان لسورة من اكبر سور القرآن. وسورة بتتكلم عن الجهاد وهزيمة احد وحرب الشبهات وحرب النصارى واليهود على الاسلام. ربنا يسمي السورة الكبيرة دي باسم اسرة ليه؟ عشان ربنا يقول لك ويقول لي ويقول لنا كلنا ان
هي مفتاح النجاة لهذه الامة. عايزين اسر ملتزمة يا جماعة. يا جماعة احنا دلوقتي افراد ملتزمين. انتم ممكن تكونوا ملتزمة وجوزك مش ونبهدلك او ممكن يكون راجل ملتزم ومراته مش ملتزمة وتعباه. او ممكن يكون شاب او انت بنت في البيت ملتزمة واسرتك مش ملتزمة وتاعبينك
الصحابة ما كانوش افراد ملتزمين كانوا اسر ملتزمين. اسر تبهرك. ام عمارة نسيبة بنت كعب بتقول لك في غزوة احد لما النبي كشف الصحابة هربوا بتقول فظللت انا وابني وزوجي ننافح عن رسول الله. الاسرة كلها واقفة مع بعض. هي وجوزها وعيالها. لدرجة
ان هي طراسة النبي يعني جابت ترس وطرست النبي عليه الصلاة والسلام تحمي النبي لما ابنها جرح وقطعت فيه وقطع الجرح في يده اليسرى قالت له قم قم فدفع عن المسلمين فقال لها رسول الله صلى الله عليه وسلم فيما يروى عنه ومن يصبر على ما تصبرين عنه يا ام عمارة؟ من يطيق ما تطيقين يا ام عمار
مين اللي هيطيق اللي انت بتعمليه دوت ؟ ام عمارة جرحت يوميها اتناشر جرح في غزوة احد. ويوم اليمامة وهي بتحاول تقتل مسيلمة اتقطعت ايديها. وابنها بعد غزوة احد خرج جريح بعد غزوة احد قتل على ايد مسيلمة اتقطع ارب على ايد مسيلمة الكذاب. ام عمار الرسول عليه الصلاة والسلام يروى انه كان يقول ما نظرت عن يميني ولا
ولا امامي الا رأيت ام عمارة تنافح عني. في غزوة احد امرأة وولادها وجوزها الاسرة كلها بتنافح. الاسرة كلها بتجاهد. الاسرة كلها واقفة للدين. زي بالزبط كده ام سليم. ام سليم اللي لما ابو طلحة
هيجي يتجوزها قالت له لأ انا مهر الاسلام. مهر انك تسيب الشرك جوزها ابو طلحة ابو طلحة اللي مرة حط رجله على راسها حط راسه على رجليها وبكى. ليه ؟ تذكر وان منكم الا واردها. لما هارد من على الصراط هاقع في جهنم ولا
الجنة. اختها ام حرام بنت ملحان اول شهيدة في الاسلام قتلت شهيدة في قبرص. ماتت شهيدة في قبرص. اخوها حرامي ابن ملحاد اللي لما اتطعن في ضهره هو بيدعو الى الله قال فزت ورب الكعبة. واخذ ينثر الدم على وجهه ورأسه يتزين للقاء الله. ابنها انس ابن مالك خادم رسول الله اللي خدم
الرسول وروى احاديس كتير جدا عن رسول الله صلى الله عليه وسلم. اسر يا جماعة. اسر ملتزمة ام سلمة وابو سلمة وابنهم سلمة يهاجروا كلهم اسرة يا جماعة. فاطمة بنت الخطاب
ابو سعيد ابن زايد الاتنين اسرة يستحملوا مع بعض ويهاجروا مع بعض. كانوا اسر احنا عايزين الوقتي نبقى اسر. انما الوقتي المجتمع اتنين مليون قضية طلاق انما الوقتي في المجتمع تلاقي الاب بيصلي الفجر وبنته بتنزل بلبس
لا يمكن ان مسلم يقره ابدا بلبس غنية الصبح في الجامعة. تلاقي الام بتصلي الفجر وبنتها مطلعة عينيها. تلاقي الاب امام جامع وبنته بتدخل تروح سينما مع مع صحابها صحبتها. سبحان الله العظيم! فاحنا عايزين نفهم ليه ربنا سمى السورة الكبيرة دي باسم اسرة من الاسر؟ عشان نعرف ان نجاة في الاسرة. عشان نعرف انا عايزك انا عايز
الشاب اللي قاعد قدامي والبنت اللي قاعدة قدامي يعرفوا ان الوقت يا جماعة ان الاسرة دي لازم تختاري بناء على دين. وانت لازم تختار بناء على دين. عشان بكرة نبقى اسر ملتزمة
نبني المجتمع بحق وحقيقي. ونكافح الالتزام الاسر بتاعتنا. انما الشاب دلوقتي عايز واحدة من زوات الاربع دين ومال وحسب وجمال. والبنت انت عايزة واحد من زوات الاربع واربعين بقى عايزة فيه كل حاجة. يا جماعة احنا عايزين نكافح عشان الاسرة المسلمة
اسرة ال عمران اشمعنى الاسرة دي اللي ربنا يختارها؟ الاب عمران عالم من العلماء. الام اللي هي امرأته يعني اية من ايات حب الله في التاريخ كله الله والتضحية والاخلاص
البنت مريم بتول عابدة. الحفيد عيسى داعي الى الله. حتى رفع الى السماء. فكانت الاسرة المباركة ديت اسرة عاملة لدين الله سبحانه وتعالى بحياتك كلها. اسرة عملت لدين الله بكل طاقتها. اسرة كل فرد منها خدم دين ربنا سبحانه وتعالى. فعشان كده ربنا اختار لها هذا الاسم
امرأة عمران ربي اني نذرت لك ما في بطني. اذ قالت مين؟ امرأة عمران. امرأة عمران دي كانت فلسطينية. وكانت عايشة في فلسطين. ونظرت ابنها لبيت عشان المسجد الاقصى. يا انا عايز الوقت اخاطب امنا المرأة المسلمة اللي في غزة. اللي قاعدة في غزة دلوقتي ومتحاصرة وخايفة على ولادها اسبتي. خليكي
من ايات الثبات. امرأة عمران يا جماعة جوزها مات وهو حامل. ولكن شالت الرسالة من بعده وربت بنته من بعده احسن تربية. امرأة عمران يا جماعة يعني كانت وهي بتتكلم
الكلام ده كان جوزها مات. وشالت الرسالة من بعده. وهي بتقول الكلام ده كانت حامل. ومع زلك بدأت التربية لابنها او لبنتها من وهي حامل. اعرف احد يعني الناس احد الناس عندنا آآ يعني في صورة من سور القرآن يعني حفزها لقى نفسه حافزها هو لوحده من غير اي حاجة لقى نفسه حافزها. فيعني سأل والدته
قالت له ان الصورة دي دونا عن باقي سور القرآن كانت طول ما هي حامل بتقراها سبحان الله العزيم. يعني التربية بتبدأ من والام. من والام حامل في هزا الولد
عمران يا جماعة امرأة عمران كانت امرأة يعني يعني طول عمرها على احد القولين يعني ما انجبتش طول عمرها. ولما كبرت شافت طير بيطعم ابنه فلما شافت الطير بيقطع يقول له حنك للولد فدعت ربنا سبحانه وتعالى
حملت وهي حامل جوزها مات لما جوزة مات بقى ما لهاش حد في الحياة كلها غير اللي في بطنها. ومع زلك قالت يا رب انا اغلى حاجة عندي اللي في بطني اللي في بطني لك يا رب
انا اغلى حاجة عندي في حياتي اللي في بطني اللي في بطني لك يا رب. رغم انها كانت محتاجة اللي في بطنها. كانت محتاجة حد يونسها وحد يبقى معها انما ضحت عشان ربنا سبحانه وتعالى. انا عايز اقول للي محرومة من الانجاب. للي لسه ربنا ما بعتلهاش مسألة من الانجاب. اوعي تيأسي
زكريا كانت امرأته عاقر. لا تعاقر دي يعني غير عقيم؟ عاقر دي يعني ما ينفعش تنجب اصلا. يعني زي واحدة مسلا ما لهاش رحم سيدنا ابراهيم كانت امرأته عقيم وربنا رزقها بالوسع. والسيدة مريم ما كانش لها زوج. قدرة الله لا حدود لها. لا حدود لها. وامرأة عمران ما كانتش بتنجب
وربنا رزقها في اخر عمرها. اوعي يا اختي الملفات الاربعة اللي قلتها لكم الوقتي ديت بتاعة اللي ما بينجبوش. لو لفينا على كل اطباء العالم هيقولوا ما ينفعش الا ان نقوم
قدرة الله سبحانه وتعالى خلتهم يرزقوا بالذرية الصالحة. اوعي تيأسي يا اختي. السمرة بتاعة امرأة عمران كانت ايه؟ عشان نعرف الشخصية الرهيبة اللي احنا هنتكلم معنا الوقتي السمرة بتاعة امرأة عمران ان بنتها وامه صديقة. مريم صديقة. وبعد كده حفيدها نبي
ويعني تخيلوا واحدة احفادها انبيا. وبنتها صديقة يعني ام بمعنى الكلمة. عارفين لما واحد كده ييجي بعد ما يكبر فيقول لولاده عارفين امكم يا ولاد؟ فيقولوا له اه يقول لهم امكم دي ست عزيمة. ست عزيمة يا ولاد. اهو بالزبط كده امرأة عظيمة يا جماعة. ام بمعنى الكلمة. ام ذريتها لما تشوفها تقول
فعلا نعم هزه المرأة نعمة اللي هي ربته. ما دام خرجت دول يبقى المرأة دي نعمة المرأة فعلا بحق وحقيقي قالت امرأة عمران رب اني نزرت لك ما في بطني. يا رب يا رب ما قالتش يا رب
يادي حرف نداء لما يكون اللي قدامك بعيد عنك. هي عارفة ربنا قريب منها قد ايه. عارفة ربنا قريب منها برحمته قد ايه. عارفة رحمة ربنا ونعم ربنا ربنا يا رب
وهي بتناجي ربنا يا رب. رب ده يعني اللي كل حاجة في حياتي بتزيد به. يعني زي بالزبط الشجرة واللي بيسقيها. لو اللي بيسقيها بطل انه يسقيها الشجرة تموت فهي دي علاقتها مع ربها. انا يا رب يا رب يعني يا اللي محتاجاك في كل حاجة في حياتي. رب اني اني كلمة عزيمة. كلمة يقين كلمة ثقة
كلمة اصرار ربي اني نذرت لك نظرت نظرت لك ايه ما في بطني الله! طب انت نزرتيه مقابل ايه ؟ يعني احنا بنقول انا نزرت مسلا ندر علي هطلع ميت جنيه لله لو ابني نجح. انما هي نظرت مقابل ايه ؟ ما قالتش مقابل
ليه ؟ هي من حبها لله ما بتفكرش في المقابل. هو ده الحب يا جماعة الحب ان احنا ما نفكرش في مقابل الحب انك انت تعطي وتعطي وتعطي من غير ما تفكر في مقابل. الحب انك انت لما تحبي ربنا تقولي له يا رب انا هاشوف اغلى حاجة عندي في حياتي ايه واديها لك يا رب
اولادي لك يا رب. بنتي انا نزرتها تبقى داعية لك يا رب. ابني انا نزرته يبقى عالم من العلماء يا رب. ابني ده انا نزرته يبقى مجاهد في فلسطين يا رب. هو ده يا جماعة
نظرت نظرت مقابل ايه مش مقابل انا ما بعملش ربنا مش عايزة مقابل. انا بعامل ربنا من حبي له انا عايز ادي له عمري وادي له حياتي. وادي له كل حاجة مملوكة
ربياني نظرت لك لك انت عشانك يا رب. انا مش عايز الزرية دي عشاني. لا والله. انا عايزاها عشانك انت. انا عايز الولد ده عشانك عشان يخدم دينك عشان يعبدك. عشان يسبحك عشان يبقى وسيلة اليك. عشان اربيه على الدين. فكل حسناته لما
فضلت عنها تقوم تقربني منك يا رب وترفعني الفردوس الاعلى. ربي اني نذرت لك ما في بطني. ما في بطني. ده انت جوزك مات. ما في في بطني. ده انت ما عندكيش زرية تانية ما في بطني. ده انت وحيدة ومحتاجة حد يونسك وحد يخدمك في قبري. ما في بطني. طب اقفي فكري
اني نزرت انا حاسس ما خلاص. انا عزمت ان حياتي هتبقى من النهاردة لك يا رب. انا عزمت ان عمري الجاي كله لك يا رب وكل اللي املكه لك يا رب. انا عزمت ان انا مش
في حياتي غيرك يا رب ما في بطني هي شافت اغلى ما تملك اللي هو في بطنها قالت له لك يا رب يبقى ادك لربنا اغلى ما تملك لربنا كل ما تملك لان هي ما كانتش تملك حاجة تانية غيرها الوقتي. بنتها الوحيدة وبتقول لك يا رب
يا جماعة فيه ناس حبت ربنا اوي يا جماعة. ناس حابة تربينا اوي. المرأة اللي كانت رايحة مكة مش من اهل مكة. بتقول ذو النوني على بيت ربي. اين بيت ربي
اين بيت ربي اسأل عن الكعبة سائل ربنا فقالوا لها من ها هنا. فلما ذهبت ورأت الكعبة قالت هذا بيت ربي. قالوا نعم. فذهبت ووضعت خدها عليها فلما هزوها وجدوها قد ماتت
ومن الحب ما قتل. اين بيت ربي انا عايز اوصل لاي حاجة توصلني اليك يا رب المرأة اللي صعت في قيام الليل وظلت تصلي وتسجد وتقول اللهم بحبك لي اغفر لي
اللهم بحبك لي اغفر لي. عمرك ما هتحس ازا كان بيحبك ولا لأ الا لما تحبه مش هتحس بحب ربنا الا لما تحب اصل اللي ما بيحبش ما يعرفش اصلا يعني انه يتحب. ما ما يفهمهاش
اللهم بحبك لي فاغفر لي. فسيدها قال لها يا جارية قولي اللهم بحبي لك قالت يا جهول لولا حبه لي. انا عارفة انه بيحبني انا عارفة ان ربنا بيحبني انا عارفة انه بيحبني ورايد للخير. وعشان كده قومني بين ايديه. وعشان كده مش هيسيبني ومش هيتخلى عني. عارفة لما تقعي في زنقة
انت هتسيبني يا يا رب انا واسق انك مش هتسيبني يا رب يا جهول لولا حبه لي لما اقامني وانامك. بيحبني. انا واسقة انك بتحبني يا رب احد اخواني كان بيقول لي بيقول لي انا باكتب لربنا كلام على الورق ولما اكتب لربنا كلام اناجيه واقول له انا باحبه قد ايه احس ان انا ببكي
واحس ان دموعي بدأت تنهمر. احس ان ساعتها اقوم جايب الورق بالحبر اللي عليه. وامسح دموعي بالحبر اللي على الورق. عشان دموع الحب نازلة مني تختلط بكلام الحب اللي انا كاتبه لربنا سبحانه وتعالى
شفت فيه ناس حبت ربنا قد ايه ؟ شفت مين اللي يستحق الحب؟ اللي يستحق الحب ولد اللي يصح الحب شاب من الشباب. اللي يستحق الحب شوية دهب. المرأة بتعبد الدهب وعايزة دهب وخلاص. احد البنات يعني ولد دخلت على النت وبدأت تدخل على الشهادة
وبدأ شاب يكلمها فبدأت تنجذب لكلامه انا بحبك انا بحبك انا خلاص صدقته. فراحت لاحد يعني ايه النساء الفاضلات عندنا قالت انا انا باحبه وبيحبني. قالت لها يا بنتي ده بيضحك عليك. قالت لها لأ. ازاي؟ ده في عيد الفالنتين مش عارف عمل ايه. وبيحبني ايه وجاب لي وردة حمرا
لو جاب لي دبدوب احمر وجاب لي بالونة حمرا وجاب لي تيشرت احمر وجاب لي يعني لأ ده بيحبني جدا. قالت لها طب بصي قولي لها ان امك عايزة تكلمه
ودخلت هزه المرأة على انها امها يعني ايه؟ من باب التعريض انها في مقام امها مثلا يعني. هتلاقي امك عايزة تكلمه. قالت له انا يا حبيب قلبي مربية بنتي كويس. عشان كده قالت لي
بحق مشاعرها ناحيتك وحقية مشاعرك ناحيتها وانا يا حبيب قلبي سعيدة انك انت ترتبط ببنتي وابوها مستنيك في البيت ولكن انت هتقول لامك انك انت اتجوزت واحدة من على النت قال لها لأ طبعا
قالت له طب يا حبيب قلبي ابوها مستنيك في البيت فبعد فترة الولد رد على هزه السيدة قال لها طب والله يا طنط انا حاسس انكم انتم مش عايزيني وبتعتزروا باسلوب مؤدب انسحاب جبان انسان جبان اول ما
لقى نفسه في مواجهة انسحب على طول فقالت له طب بص يا حبيبي خلاص يا حبيبي بس خد بالك. انت في يوم من الايام هتتجوز وهتدخل على مراتك هتلاقيها قاعدة على النت بتخونك مع شاب من الشباب. زي ما لعبت ببنات المسلمين اللي ما بيبقاش عندهم مخ لما بيسمعوا كلام الحب. دلوقتي الشاب عارف
كلمة السر ليه يفوز بها القلب اي واحدة. ايه هي؟ بحبك وهو بيضحك عليها وبيخدعها وسابته. فالبنت انهارت من البكاء. قالت لها يا حبيبتي افهمي. افهمي مين اللي يستحق الحب؟
مين اللي يستحق قلبك؟ مين اللي يستحق انك انت تحبيه وانك تعرفيه. يا بنتي انا عايز اقول لك حاجة. انت اي علاقة حب تدخليها انت الخسرانة فيها. النبي عليه الصلاة والسلام لما
سألوه قدام الناس من احب الناس اليك؟ قال عائشة. ايه ده! قدام الناس كلها. النبي بيقول مراتي اكتر واحدة بحبها في الدنيا كنت لك مقام كان لك قيمة. سيدنا ابراهيم تمانين سنة مع سارة. ما بتنجبش ومن حبه لها ما رضاش يتجوز عليها. لغاية ما هي اللي الحت عليه بالزواج من هاجر
يا جماعة كنت كنت غالية. يا بنتي كنت غالية. يا بنتي كان لك قيمة. وكان لك كرامة. وكان اللي يحصل عليك بالحلال كان بيحطك في عينيه. لان هو عارف انك انت في حصن عالي وقدر يوصل له. يعني انت في اي علاقة في اي علاقة والله العزيم. خدي بالك. انت خاينة. انا خاينة! انا خاينة ايه ده انا ده
اصل انت مشاعرك دي ملك زوج المستقبل انت زوجك اللي في المستقبل ده هو اللي من الوقت مالك مشاعرك. لما تدي مشاعرك لحد تاني من الوقتي انت بتخونيه من غير ما يعرف فدي خيانة. ولازم تعرفي كده
غير يوم القيامة كما قال رسول الله صلى الله عليه وسلم يرفع لكل غادر يوم القيامة لواء. لواء كده تلاقيه فوقك كده متعلق يقال هذه غدرة فلان. تيجي يوم القيامة متعلق عليك كدهوت الغادرة وقدام ابوك واخوك وعمك وخالك انت غدرت بهم
انك انت دنست عرضهم لان اي علاقة عبارة عن تدنيس عرض لابوك واخوك. فتيجي يوم القيامة غادرة وتلاقي ابوك واخوك مستنيينك على القنطرة بعد الصراط يقولوا لك هاتي الحسنات بتاعتك ليه ؟ لان عرضنا ده ما كانش من حقك انك انت تدنسيه. انا عايز اقول لكم يا جماعة مين اللي يستحق الحب؟ مين ؟
بنت يعني احد الشباب اتصل بي قال لي خطيبتي كانت بتعمل عملية في السعودية يعني وهي خارجة من العمليات ربنا قدر ان تكون ساعة وفاتها وهي خارجة من العمليات بيقول وهي خارجة من العمليات ولسه بتفوق من البنك الكلمة اللي على لسانها وهي بتموت انا بحبك اوي يا رب
انا بحبك اوي يا رب. قلبها ما فيش فيه غير حب الله سبحانه وتعالى. كل اللي في قلبها وهي بتموت وهي خارجة من العمليات. وبدل ما تقول اه وبدل ما تقول تعبانة وبدل
بدل ما تسأل عن اي حاجة. اول حاجة قالتها وسبحان الله كانت اخر لحظات عمرها كما روى. انا بحبك اوي يا رب انا بحبك يا رب هو ده الحب يا جماعة. هو ده الحب الحقيقي. حب الله سبحانه وتعالى
قابلت احد المريضات في آآ مستشفى الكلى قابلتها قابلت احد المريضات في مستشفى الكلى وكانت يعني ايه يعني انا رايح يعني الحمد لله على نعمة العافية. فجت بتقول لي بتقول لي انا باحب ربنا اوي
ومعقولة ربنا ممكن يكون بيحبني زي ما انا بحبك انا باحبه اوي انا في رمضان اللي فات كان عندي سبع حصوات في الكلى وقالوا لي لازم عملية صليت فطرت وسجدت له في المغرب. قلت وبكيت
قلت له انا ما ليش طبيب غيرك انا ما ليش حكيم غيرك انا عمري ما رحت لدكتور يا رب. يا رب انت الدكتور بتاعي. وانت الطبيب بتاعي. يا رب اشفيني. بتقول على عيشة دخلت الحمام ايه السبع حصوات نزلوا
سبحان الملك العظيم. سبحان الله! بتقول يعني بنتها ما بتصليش! اتصلت بها يعني يعني بنتها ما بتصليش فصاحت بنتها مرة من النوم قالت لهم هو فيه حاجة اسمها الملأ الاعلى
يعني ايه الملأ الاعلى؟ قالوا لها ليه؟ قالت لهم فلان قريبنا اللي مات جا لي وقال لي انت والدتك بتذكر كتير في الملأ الاعلى بسبب الاعمال ايه الصالحة اللي هي بتعملها لربنا؟ انما انا زعلان منك انك انك انت ما بتصليش. سبحان الله! فبتقول لي انا معقولة ربنا ممكن يكون بيحبني زي ما باحبه! انا باحب ربنا اوي. ممكن
ربنا يكون بيحبني كده. حب الله يا جماعة. الحب ده جاي من كلمة الحبة. الحبة دي البزرة اللي تترمى في الارض تبقى شجرة كبيرة قد البرج. الحب ده اصل كل حاجة. زي ما البزرة هي اصل الشجرة. الحب ده اصل الايمان اللي في قلبك. اصل شجرة الايمان. اللي في قلبك كلها. انما اللي حابه غير ربنا
سبحانه وتعالى الحبة الدهب اللي حبت ولد ومستنية يوم فالنتاين عشان تقدم له هدية تعبر له به عن حبها. تشتري له ايه؟ المليارات اللي بتنفق في اراضي المسلمين. الشراب بيبقى له
والبنات نازلة عاملة حاجات غريبة اي حاجة لونها احمر وخلاص تلبسها ليه يا جماعة؟ ليه؟ ليه ماشيين ورا؟ ويعني ورا المفسدين الضالين اللي في الارض احنا لنا دين ولنا عزة. ليه مش فاهمين الحب؟ والله العزيم عمرك ما هتعيشي سعيدة. ياما دوروا على السعادة. فيه ناس حسبت ان السعادة في انه يتجوز بنت جميلة
راح دور على بنت جميلة واتزل لابوها وساق عليها اللي يعرفه واللي ما يعرفهاش. ولف على قرايبها. ولما خدها ودفع فيها كل اللي طلبوه لقى نفسه مش سعيد وناس حسبت ان السعادة في الفلوس جروا في الدنيا جري الوحوش. ودوروا على الفلوس باي طريقة وجابوها من حرام ومن حلال. واهلكوا صحتهم وقلبهم واعصابهم في الفلوس
ولما مسكوا الفلوس لقوا نفسهم من السعداء. وفي واحدة حسبت ان السعادة في المكياج واللبس والاستايل ولما نزلت صرفت الوفات دفعت اهلها الوفات على اخر موديلات تفتن الشباب. وقعدت عشر ساعات تدور على الموديلات. وصحت الصبح قعدت ساعتين تتمكيج قدام المراية. وساعة تلبس
البنطلون الجينز الديق و اتنين يلبسوها معها عشان البنطلون يدخل فيها بالعافية. وساعة تعمل حمام كريم وتعمل حمام خيار بالزبادي على وشها. ولما نزلت واحدة تانية احلى منها او واحدة تانية الشباب بصوا لها تروح تقول لها انت سعيدة تقول لك وهي تايهة. ده انا اتعس انسانة في الوجود
انا عايز اقول لك سعادتك فين سعادتك فين ؟ انت هتلاقي السعادة فين ؟ ربي اني نذرت لك ما في بطني كل اللي املكه يا رب لك اهو يا رب. اهو بتاعك انت
محررة محررة! ايه ده يا لها من كلمة! شف المرأة فهمت معنى الحرية ازاي يا اختي يا مسلمة يا اللي اتضحك عليك امرأة عمران فهمت الحرية صح. احنا يا جماعة فهمنا الحرية غلط
عايزاه يا رب يكون ما هوش عبد لاي شهوة ولا عبد لاي منصب ولا عبد لاي دنيا ولا عبد لاي مال. انا عايز عبد لك انت بس محرر من الدنيا
الدنيا مش مستعبداه يا رب يا اختي في الله لازم تفهمي الحرية. حرية المرأة غير اللي انت بتظنيه تماما. حرية المرأة والله غلطت اللي جابوا لنا حرية المرأة ده اسمه تغرير المرأة. مش
تحرير المرأة ده بيغرروا بك ده بيضحكوا عليك. اللي بيقولوا لنا حرروا المرأة عندكم. انزعوا عنها قيد الحجاب. انزعوا عنها قيد القعدة في البيت. انزعوا عنها قيد العلاقات. خلوها خلوها
كلم ما تشاء وتخرج وقت ما تشاء وتلبس ما تشاء ويعملوا لك مؤتمرات في بكين ومؤتمرات وتحرير مرأة ومؤتمرات نسائية وتمويل الجامعات النسائية ويعملوا لي بسوبر ستارز وستار اكاديمي عشان يجرأوكي على العلاقات مع الشباب. ويعملوا لك كل طاقتهم عشان يضيعوكي
وانتم في وسط الحرية ديت والله العظيم خدت ايه من الحرية كسبت ايه ؟ انا بنت مصرية شرقية عصرية. مبروك يا شرقية يا عصرية. مبروك. بقيتي شرقية عصرية وبقى عندنا ملايين
البنات في مصر وفي الخليج وفي المغرب العربي مش متجوزين مبروك يا شرقية يا عصرية. بقيتي شرقية عصرية وخسرت ربنا. مبروك بقيت الشرقية عصرية وبقى لك زوج مش مقدر قيمتك. وباولادك لما بتكبروا يقولوا لك يعني يلا بقى على دار مسنين ولا حاجة. مبروك يا شرقية يا عصرية
تلاقي الوقت المرأة متجوزة يا عيني تايهة ما عايزة تتحرر وعايزة تشتغل وعايزة تصحى الساعة ستة الصبح عندها اربع عيال تقومهم وتفطرهم لبسهم وتنزل توديهم المدارس ده في حضانة وده في مدرسة في الشارع ده وده في مدرسة في الشارع ده. وبعد كده تجري على شغلها. تروح الشغل تقعد تشتغل وتقعد ده يهينها وده
عودة يختلط بها. تخلص الشغل جري ترجع تجيب الولد من الحضانة ترجعه البيت. يدوبك يكون جه معاد العيال الباقين في المدرسة. تنزل تجيبهم من المدرسة يا دوبك. وبعد كده بسرعة تجيب الاكل من السوق وترجع بسرعة تطبخ اصل جوزها جاي. ولو ما لقاش اكل يعني هيعمل بقى اللي ما يتعملش. واول ما ييجي جوزها تفرش له المائدة كلها بما
جوزها ياكل تبدأ تزاكر للعيال. تقعد تزاكر لده وتزاكر لده وتزاكر لده. لغاية ما ييجي بالليل تترمي زي الجسة الهامدة. لما يضرب المنبه انتبه تاني يوم الساعة ستة الصبح تقوم وهي بتموت
وهي بتموت طب يا بنتي ايه اللي عمل فيك كده ؟ مين اللي قال لك تسيبي بيتك وتنزلي وتبهدلي نفسك وتموتي نفسك في الشغل وهم قاعدين سقفوا لها. مبروك. مبروك ايتها الفتى المتحررة. بقيت اول امرأة تمسك القضاء. وانت بقيت اول امرأة تطلع للفضاء. وانت بقيت اول امرأة تمسك
مبروك مبروك. وهي خلاص للصلاة خطوة وتنتحر. عاملة زي واحدة واقفة على خشبة مسرح ده حال المرأة الايام دي. واحدة واقفة على خشبة مسرح والناس واقفين قاعدين يسقفوا لها. وهي قاعدة ترقص وتلف وتلف. هتموت خلاص هتقع مش قادرة. وهم يسقفوا لها. كملي. اوعي توقفي
لو وقفت لتسقيف كملي وهي خايفة ان التسقيف يقف وقاعدة تلف وخلاص هتقع هتقع. هتقعي هتقعي. انت بتجري ليه؟ انت ربنا ما امركيش كده ربنا كرمك اكتر من كده. اللي قالوا لك حرية المرأة ضيعوك. تعالي شوفي اللي قالوا لك حرية المرأة نفسهم بتوع الغرب. عملوا ايه؟ ملين من رومالين من النجمة
يعني بتقول لك ان ماتت منتحرة. انا اتعس امرأة في الوجود. يا ريتني يا ريتني لقيت شاب واتجوزته وخلفت وعشت في اسرة عادية ولا كان لي بالنجوم ولا بالاضواء ولا بكل الحرية اللي الواحدة كانت بتطلبها دهي. ادي مارلين من روء يا اختي الاطفال هناك الطفلات
عشرين في المية من الطفلات في امريكا والعياز بالله بيتعرضوا للاغتصاب. في امريكا. مش دول اللي بيقولوا لك الحرية؟ شف الحرية المرأة وصلت بهم لغاية فين. يعني اشد من وقت البنات
اللي بيتعمل الوقتي. شف المفلسين اللي بيكلموكي عن انك تتحرري. نسبة الطلاق في امريكا خمسين في المية. من كل اتنين بيتجوزوا واحدة بتطلق ده غير الغنات الزوجية وغيره وغيره. كل تمنتاشر سانية واحد بيمسك مراته يضربها علقة سخنة في امريكا
يعني كل تمنتاشر سانية في الحلقة في علقة سخنة ابتنى لها مرات. امريكا اللي الرجال بتحترم النساء. ده كلام بيخدعوك به. هناك المجتمع منهار من الداخل منهار. لدرجة ان الرجالة عادت بتاخد نفقة من الستات في الاخر
ده دفعت لطليقها عشرة مليون دولار مؤخر صداق المرأة بتدفع مؤخر بحكم المحكمة. مرتين انا وراسي روفا اللي هي لعيبة التنس مرتين نفرتروفا. دفعت مش زوجها بقى زوجتها لان والعياز بالله
يعني ايه هي عندها شزوز دفعت لمراتها مؤخر صداق ملايين مملينة. ليه كل ده وعقار وحاجات كل ده ليه؟ المرأة هناك هم دول بتوع الحرية. دول اللي بيقولوا لك اتحرري. دول اللي بيقولوا ايه توم ارنولد. الممسل المشهور رفع دعوى نفقة على مراته في المحكمة انه ياخد ميت الف دولار شهريا
ليه؟ عشان كانت معيشاني في مستوى كويس واما اتطلقت منها ما قعدتش مع شاني. هتدفعي نفقة وهتدفعي مؤخر صداق ده كل ده ليه؟ بسبب حرية مش عايزة تتحرري اتحرري. امريكا كل سبع دقايق حالة اغتصاب
كل اربعة وعشرين دقيقة حالة قتل كل حوالي عشر سواني حالة سرقة وحالة بلطجة في امريكا. يوميا مية وعشرين واحد بينتحروا في امريكا معزمهم من النساء من النساء ليه ؟ ما هي دي الحرية. ما هي لما خدت حريتها واتقطعت. خلاص الام في امريكا بعد ما بتكبر ولادها بيرموها. لو حد راح يزور حد كبير في مستشفى من المسلمين
الستات والرجالة الكبار في امريكا بيستغربوا. هو انت دافع لك فلوس عشان تيجي تزوره وتسلوه وتسليه! ده انا جاي ازوره في الله! ازاي في الله يعني! ده احنا ده انا بنتي
عمرها ما سألت عني وانا ابني عمره ما سأل عني. واللي يتفاخر منهم ده انا العيد اللي فات بنتي بعتت لي كارت معايدة وانا في المستشفى مش عارفين مشردين الامهات بيناموا على الارصفة وبيناموا في الجناين بعد ما يكبروا. فالانتحار في النساء عالي جدا ليه ؟ عشان حرية المرأة. كمية الانحلال
الخيار اللي في المجتمع الامريكي اللي قومي لوط عملوه ما يجيش واحد على الف من اللي في امريكا الوقتي. ابشري يا مفتونة بحرية المرأة ابشري يا اللي عايزة تتحرري ابشري يا اللي فاكرة ان طاعة زوجك قيد عليك
ابشري يا اللي فاكرة ان حجابك ونقابك قيد عليك ابشري يا اللي عايزة تكلمي ده وده. التعاسة من اوسع ابوابها. تنتظر كل من تنخدع بالكلام عن تحرير المرأة في الغرب. والعياز بالله
اني نظرت لك ما في بطني محررا. محررة الحرية الحقيقية مش عبودية المرأة اللي بيسموها حرية المرأة الوقتي. يا جماعة لازم نكون محررين مش مستعبدين لحاجة الولد اللي بيقول لبنتي انا باعبدك
والبنت اللي بتقول لولد انا بعبدك والعياز بالله. ازاي؟ ايه العبودية دي؟ الولد اللي سافر برة في فرنسا وفي فندق يعني اتفق مع فاتنيا تجي له. ولما بنت جات له فلما دخلت عليه بقى متمكيجة ومتهيأة فبص لها كده فلقاها فاتنة الجمال. فعايز يقول لها وبيحبها قد ايه ؟ نزل سجد لها. نزل ما طلعش
ربنا قبض روحه في هزه النزلة في هزه السجدة اللي عبد فيها انسانة من دون الله سبحانه وتعالى. محررة الحرية. الرسول عليه الصلاة والسلام بيقول تعس عبد الدرهم والدينار. هو في واحد ممكن يعبد الفلوس؟ اه بيعبدها من دون الله، بيعبدها هي حياته. هي احلامه هي طموحاته. تعست عبدت الم
عدت الموديلات والبودي والاسترتش والميش والقصات واللبس الضيق واللبس القصير. تعسة عبد اتولد تعسة اللي عبد اتولد من دون الله سبحانه وتعالى. الرسول حكم على اللي عبدت الحاجات دي بالتعاسة. انت فاكرة ان الحاجات دي هتسعدك؟ هتروحي فين من
رسول الله هتروح فين ووداع عليك بالتعاسة تعسة. الرسول دعم التعاسة على اللي يعبد حاجة غير الله. دعا بالتعاسة على اللي تعبد مكياج ولا تعبد ازياء ولا تعبد ولد ولا يعبد بنت ولا يعبدوا شهوات دعم كل دول يعيشوا تعساء في الدنيا هتروحوا فين من دعوة رسول الله صلى الله
عليه وسلم ربي اني نظرت لك ما في بطني محررا. محررا لك انت يا رب بتاعك انت بس يا رب وتقبل مني ايه ده قدمت لربنا اغلى ما تملك بل كل ما تملك وبعد كده بتتوسل بتقول يا رب اقبلني يا ربي
اقبل مني يربود المؤمن المؤمن يا اختي هو ده المؤمن يا بنتي المؤمن يا امي هو ده المؤمن يا جماعة يا اخوات المؤمن المؤمنة تقدم كل ما تملك لله وتقول يا رب ما اتوسل اليك تقبل مني
في ايات عباد الرحمن والذين يبيتون لربهم سجدا وقياما. طول الليل قاعدين يصلوا بين ايدين ربنا ها بعدها؟ والذين يقولون ربنا اصرف عنا عذاب جهنم. ايه ده! بعد كل العبادة دي خايفين من جهنم! ده انتم المفروض بعد العبادة دي تقولوا يا رب ادينا الفردوس الاعلى. ربنا اصرف
اصرف عنا كأنهم حاسين ان جهنم وحش وجاي عليهم. يا رب اصرفها عنا يا رب ما نقدرش ان احنا نعمل فيها حاجة. يا رب جهنم بزأرها وزافرها منها مزقمها وسمومها. يا رب جهنم بالشرر المتطاير منها وبالسنة اللهب وبرصدها ورصدها والسنة الله
اللي تطلع تاخد اللي بترصده من ارض المحشر. يا رب ابعد عنا جهنم. ان عذابها كان غراما ما نقدرش نستحمل جهنم يا رب. ما نقدرش. خايفين الخوف ده كله بعد كل
بعد كل القيام ده. بعد كل الطاعة دي يا رب. يا رب اهدينا يا رب. يا رب اهد نساء المسلمين يا رب يا رب اهدي بنات المسلمين يا رب. عايزين الايمان يملأ قلوبنا. يا اختي في الله. يا اختي في الله انا عايزك تعرفي قيمتك
وتعرفي ربنا طالب منك ايه عشان تبقي حبيبة الى الله سبحانه وتعالى. فتقبل مني تقبل مني انك انت السميع العليم. بتتوسل له. بتقول له مين هيسمعني غيرك مين يعلم بنيتي وحالي غيرك يا رب
الدين اللي انا عايزاه يا رب. الله في قلوب الصالحين. يا اللي بتكلمي ولد يا اللي بتبص يمين وشمال. يا اللي بتتفرجي هنا وبتسمعي هنا. يا اللي مفتونة بالدنيا وشهواتها. سيدنا يوسف بيقول رب
السجن احب الي مما يدعونني اليه والا تصرف عني كيدهن اصبو اليهن اصبو اميل اصبه سيدنا يوسف ما قالش الا تصرف عني كيدهن اقع في الزنا الا تصرف عني كيدهن ابص بصة حرام ولا نال حاجة حرام؟ يا رب لو ما صرفتش عني كي لو انا هصبو هتصبو يعني ايه يعني هميل
يعني قلبي هيميل عنك يا رب قلبي مش هينشغل بك يا رب قلبي ما عادش هيبقى معك اربعة وعشرين ساعة يا رب. شايفين زي الناس بتمر مرعوب من ايه؟ خايف من ايه؟ يا اللي مستني يوم الفلانتين عشان تعبر لحبيبتك عن حبك لها
اللي مستنية يوم الفلانتين من يستحق الحب؟ مين اللي يستاهل قلبك قلبك الطاهر ده اهو اللي ربنا اداه لك عشان تحبيه به. مين اللي يستاهله مين اللي يستاهل ان ما يبقاش في جواه غيره؟ مين غير ربنا يا اختي
غير مولاك مين غير اللي بيحبك ؟ مين ؟ عايزة ربنا يحبك. خليك حبيبة الله سبحانه وتعالى انك انت السميع العليم انت انت حاسة بقرب ربنا منك؟ ما حس بقربه منها. حاسة انه قريب منك
حسن قريب منك برحمته وبعذابه حسن وقريب منك ربياني انت عندك عزيمة واصرار على التضحية اني نظرت لك ما في بطني اني سميتها مريم اني اعيذها بك وذريتها من الشيطان الرجيم. انك انت السميع العليم. امرأة عندها عزيمة. كلمة ان دي انا
اللي بتخرج الكلام من اعمق اعماق قلبها. كلام خارج من جوة جوة قلبها. انت قلبك ايه اللي جواه. اني نذرت دي نظرت من من غير حاجة مش عايزة منك مقابل بحبك
باحبك يا رب ومش عايزة حاجة مقابل اللي انا باديه لك يا رب. انا عارفة انك كريم وعارفة انك هتسعدني. لان انا اخترتك ولكن انا والله العزيم انا حبي لك مخليك
عايز اديك اغلى ما املك اغلى ما املك. انت هتدي لربنا ايه؟ هتنزلي من ولادك لربنا ايه؟ هتنزلي من مالك لربنا ايه؟ هتنزري من ليلة لربنا ايه؟ اني نذرت لك لك لك انت يا رب. مش عايزة تبقي مخلصة لله. سيدنا علي بيقول دخلت على فاطمة مراته
بنت الرسول عليه الصلاة والسلام فوجدتها كلها تعبد الله كلها بتعبد ربنا ازاي ؟ شايلة الحسن او الحسين على ايدها بترضعه بصدرها. وايدها التانية بايه ؟ قاعدة تعمل بها ان تطبخ بها وتعمل. ورجليها قاعدة تطحن بها الطحين. فجسمها كله اعتبر ان كل ده ولسانها بيتسبح به ربنا سبحانه وتعالى. فاعتبر ان كل ده عبادة
انك تحتسبي وقفتك في المطبخ لله تحتسبي طبيخك لجوزك لتحضيرك للعشاء وهو جاي متأخر وتعبانة وانت عايزة تنامي وانك تقومي تعملي عشا احتسبيه لله. انك ترضعي ابنك انك تعلمي القصة من قصص الاطفال الايمانية ولا من قصص الصحابة والصحابيات؟ انك انك انت تقولي لجوزك خدي ولادنا معك الجامع في خطبة الجمعة. خدي ولادنا معك
في صلاة الجماعة. وانتم يا بنات تعالوا مع كل صلاة هتقفوا تصلي جنبنا اهو لازم لازم فرض. اوعي يا بنت انت وهي. تقفي تصلي معي في كل صلاة انت يا بنتي هتلبسي الحجاب من وانت في ابتدائي ليه ؟ عشان تتعلمي الحجاب. ده ده ربنا بيحبك كده. ده انت كده حبيبة الله من وانت طفلة. ده انت من وانت لسة صغنونة
ربنا بيحبك وربنا فرحان بك سبحانه وتعالى وربنا راضي عنك. عشان بس الحجابية اللي انت لبستيه. تعالي يا حبيبة قلبي انا بحبك. البسي الحجاب من وانت صغيرة. وانت يا حبيب قلبي سبيس تون وارتينز ام بي سري وديزني. القنوات دي كلها ما عادتش القنوات دي كلها هتسمم هتسمم دماغ ولادك. هتسمم قلب وبنتك وابنك
انما ايه نفرجهم على قنوات الكرتون الاسلامي بس نفرجوا يعني احنا عايزين يا جماعة عايزين نقرب من ربنا شوفي هتعملي لربنا ايه نظرت لك ما في بطني في بطني هي شافت اغلى حاجة عندها وقدمتها
انت ايه اغلى حاجة عندك؟ ايه اغلى حاجة عندك تقدميها له؟ ما في بطني انا عايزك تلبسي نقاب وتلبسي لبس ساتر. ولما اقول لك ليه عشان الجنة او النار تقولي عشان باحبه
انا عايزك انك تطيعي جوزك وتقومي تصالحيه الليلة وتقومي تصالحي والدتك وتقومي ليه ؟ عشان باحبه عشان باحبك يا رب انا عايزك انك تهتمي بتربية ولادك. ولما اقول لك ليه تقولي عشان باحبه. انا عايزك انك ما عدتيش تختلطي باي رجال نهائي. نهائي لا في تعليم ولا في عمل. ولما اقول لك ليه تقولي عشان
باحبه عشان باحبك يا رب نظرت لك ما في بطني محررا. انا عايزك تبقي حرة. انا عايزك تفهمي حرية المرأة الحقيقية. انك تسمعي كلام ربنا وتبقي عبدة لربنا لو ما رضتيش بعبوديتك لربنا هتبقي عبدة لكل واحد يضحك عليك
وهتبقي عبدة للدنيا وشهواتها وفتنها هتبقي عبد برضه ولكن اخترت العبودية لغير الله سبحانه وتعالى. فتقبل مني عايزك تبقي خايفة من ربنا رضا ربنا. وكل طبعك انه يرضى عنك. انك انت السميع العليم. عايزك تعرفيه وتعرفي اسمائه وصفاته
فلما وضعتها قالت ربياني وضعتها انثى. فلما فا فوريا يعني اول ما وضعتها اول ما ولدت وبدأت تبص عليها كده ايوة ابن بقى ابني اللي اتولد ده هو الذكر اللي انا هخليه يطلع مجاهد لك يا رب. اللي انا اخليه يملى المسجد الاقصى عبادة يا رب. اللي انا اخليه داعية لك يا رب. اللي
من سنة بيت المقدس يا رب. ابني يا رب الوسيلة اللي انا هوصل لك بها. ابني اللي انا هسترضيك به. القربان اللي هقدمه لك عشان تحبني يا رب بتبص جمبها ايه ده
ايه ده ده بنت مربيين اني وضعتها انثى. دي طلعت بنتي يا رب اني وضعتها قلت كلمة فيها حسرة. كلمة مش قهرة مش زعلانة انها بنت مش لانها عايزة ولد عشان ولد. لا ده هي مش عايزة هي مش عايزة ولد زي الولاد
خرجوا امبارح في مظاهرات فوز مصر في كأس الامم. خارجين في الشوارع للفجر والبنات يرقصوا على العربيات والبنات يقعدوا على شنط العربيات والاولاد يرقصوا. هي مش عايزة ذرية كده. هي مش عايزة ذرية كل شغلهم لان ادركت فلانتين ليلة فلانتين ليرين الله ما اصنع. لا لا لا ده هي عايزة رجالة
ده هي عايزة ناس تعمل لدين الله! رب اني وضعتها انثى. فلما وضعتها قالت ربياني وضعتها انثى. هي زعلانة. انا عايز اخاطب قبل يعني في الموضوع ده. انا عايز اخاطب ابو البنات. يا ابو البنات انا ربنا رازقني بنتين. مريم وسارة. والله العزيم
قسما بالله بعد ما رزقت مريم بنتي انا كنت بدعي ربنا باتوسل لربنا انه يرزقني كمان بنت. ليه؟ عشان دول طريق للجنة ده كل بنت في حياتك دي طريق للجنة. وربنا
يا رب البنت التالتة يا رب كمان. يا رب اللهم امين. والذكور والاناث طبعا ده ده كل دول يبقوا دعاة لله. ولكن يا جماعة يا ابو البنات يا ابو انا يعني كنت اعرف واحد
واحد كان ولد جه بعد ست بنات الولد ده انا اعرفه والله العظيم اعرفه. الولد ده من كتر ما ابوه دلعه كب جركن البنزين على ابوه وولع في ابوه ولع في ابوه وبعد كده هرب
تخيلوا يعني انت ممكن تتمنى الولد ويبقى شقاءك فيه. وممكن البنت كان فيه يعني واحد مراته خلفت فبيقول لها خليفة ايه؟ بنت بنت اعوز بالله وسابها وغضب وهجرها وبنته تكبر شهور سنة اتنين تلاتة ما يبصلهاش ولا يقرب لها. بيكره البنات جدا. فمرة يعني حن كده قال
قال لي يعني طب انا انا هجيب لها شوية بونبوني معي وانا مروح ولا اي حاجة. فروح وكانت مراته نزلت يعني ايه روح وبعد ما روح مراته نزلت لمشوار ضروري وسريع
فادى لبنته البونبوني قال لها انا جبت لك بونبوني فالبنت قامت بحنان البنات بقى باست بق وباست وشه وباسته وحطت راسها عليه شوية وفجأة حط لها البونبوناية في بقها. فجأة حس ان الدنيا اسودت
وانه داخ وانه بدأ يعرق وبدأ يرتعش وبدأ ايه وتبرد وحس ان الدنيا ساقعة وخلاص ايقن انه ميت ميت لا محالة خلاص ما فيش فايدة هيموت هيموت وبص لبنته كده وحس بالزنب تجاه بنته. وان هو حرمها من حنان الابوة. وبعد كده بدأ يروح خلاص في غيبوبة الموت
انتم الغلبانة الصغننة اللي عندها تلات سنين مش عارفة تعمل ايه. عايزة تعمل حاجة لابوها. قلبها كله حنان على ابوها. وابوها جاحد. مش عارفة تعمل ايه اغمى عليه كده وفاتح بوقه وشالت البنبوناية من بوقها حطتها في بق ابوها
فلما جت مراته ونقلوه المستشفى وانقذوه. طلع ان اللي جا له ده غيبوبة بسبب هبوط السكر في الدم ولولا البمبوناية اللي بنته حطته في بوقها فبدأ يمص الجلوكوز اللي فيها كان مات. في غيبوبة السكر هبوط السكر في الدم دوت. سبحان الله العظيم
ده طبعا اتقهر على ان بنته ده هي ربنا ادى له رسالة ده هي اللي انقزت حياتك. انت ما تعرفش الخير فين؟ يا ابو البنات يا ابو البنات ما تزعلش مراتك
وما تسخطش على النعمة العزيمة اللي ربنا ادالك ده انت ربنا اداك كنوز والله العزيم. اداك كنوز. انا عايز اقول لكم الوقتي يا جماعة ربياني وضعتها انسى دي زعلانة هي زعلانة
ليه مش زعلان عشان بنت؟ السحلب عشان كان نفسها في ولد يجاهد في سبيل الله. ويدعو الى الله. ويتفرغ لبيت المقدس للمسجد الاقصى. لفلسطين. امرأة فلسطينية همها تحرير فلسطين وتحرير المسجد الاقصى. فانا عايز اسألك يا اختي
هي دي افراحها واحزانها عشان ربنا. انت ايه سر افراحك واحزانك؟ انت بتفرحي ليه؟ وبتحزني ليه؟ انا عايز اقول لك سعادتك والله العزيم ما هي في حاجة غير مع الله سبحانه وتعالى ان يبقى افراحك واحزانك بسبب رضا ربنا عنك او غضبه عليك. نايمة بالليل كده يا رب انت راضي يا رب. انت راضي عني يا رب
يا عمي لو راضي عني الدنيا كلها والله ما تهمني يا رب لو راضي عني ما عدتش عايزة حاجة في الحياة غيرك. انا مش عايزة غيرك. انا مش عايز اقف على باب غير بابك. انا مش عايزة حد يحبني. انا مش عايزة حد يحبني غيرك. انا عايز
انت ترضى عني بس وتحبني بس وبعد كده كل الذي فوق التراب تراب وليتك تصفو فليتك تصفو والحياة مريرة وليتك تعفو والانام غضاب وليت الذي بيني وبينك عامر وبيني وبين العالمين خراب
اذا صح منك الود الكل هين وكل الذي فوق التراب تراب. مش عايزة غيرك يا رب. عاوزاك يا رب عاوزاك يا رب عاوزاك انت بس يا رب فلما وضعتها قالت ربياني وضعتها انثى
وليس الذكر كالانثى هي بتدعي. هي بتكلم ربنا خدي بالك من الحتة الخطيرة دي. هي مش بتدعي. ده بتناجيه بيتكلم طب ما ربنا عارف انها وضعت انثى طب ما ربنا عارف ان الزكرى مش زي الانسى. طب ما ربنا عارف ان اسمها مريم
انت بتكلمه ده عايشة معه. ده قلبها معه ليل نهار. المناجاة مناجاة ربنا ليل نهار. ان هي قاعدة وهي بتطبخ بتناجيه وبتكلمه انا بطبخ والله يا رب لوجهك يا رب
انا بخدم ولادي عشانك يا رب. انا بحبك اوي يا رب انا يا رب نفسي ترضى عني. قربني منك يا رب يا رب وجهني اليك يا رب. صلح لي قلبي. ما تخليش في قلبي حد معك
يا رب صلح لي زريتي. يا رب اهدني جوزي يا رب ارزقني الزوج الصالح يا رب يا رب يا رب يا رب استعملني في نصرة دينك وفي الدعوة اليك. حفظني كتابك. ارزقني قيام الليل من ايديك
كلها كده ماشية تناجي ربنا. من اخطر البطولات في قصة امرأة عمران اللي لما انا حسيت بها حسيت انها حاجة حاجة تزلزلك. ان مراتي ما فيش ولا كلمة قالتها في قصتها لاي مخلوق غير الله. كل كلامها لله. ما فيش في قلبها غير الله. ما فيش في حياتها غير الله. لحظات الاتصال
اقسم بالله اللي في حياتها ربنا خلدها في القرآن. عشان يقول لك ان اغلى لحظات عمرك لحظات اتصالك به. لحظات وقوفك بين ايديه. لحظات خد بالك عليه لحزات وقلبك عايش معه سبحانه وتعالى. هي دي احلى لحظات حياتك
هي دي اللحظات اللي هي دي اللي يوم القيامة لما هتيجي هتفرح بها. وهتلاقيها مقرباكي منه. وهيقول لك يا امتي فاكرة يوم ما كنت ساجدة وقعدت نص ساعة سجدة تتملقيني وتقولي لي بحبك يا رب
بتناجيني وتتوددي الي وتستغفريني وتسبحيني فاكرة يا امتي انا هرزقك الفردوس الاعلى. وهجعلك تنزري الوجه الكريم. ويكشف لك حجاب النور وتنظري لوجه الله الكريم وبعد كده يسكنك في الفردوس الاعلى ملكة في جوار الله. مع امرأة فرعون اللي هنتكلم عنها في مرة تانية ان شاء الله. يعني يا اختي يا اختي من يستحق الحب؟ مين
عايز حق قلبك. مين اللي يستحق قلبك؟ فلما وضعتها قالت ربياني وضعتها انثى والله اعلم بما وضعت. الله اعلم بما وضعت مش معناه ربنا يعلم زكر ولا انسى ما هنا للتعظيم
يعني ربنا سبحانه وتعالى ربنا سبحانه وتعالى يعلم عزمة اللي جنبها. انت جمبك كنز وانت ما انتيش عارفة يا ايتها المرأة انت كنز. مش انت خلقت من ضلع. يعني انت الضلع بتاع جسم الاسلام. انت الضلع. انت اللي حامية قلب الاسلام. لو
اتكسر زي ما اعداء الدين عايزينه يتكسر. اي سكينة هتدبح في القلب انت يا اختي كسرة الضلع يا جماعة في الطب اشد حاجة ممكن تصيب الانسان بالالم. انت كسرك او سقوطك
او عدم استقامتك اشد جرح والم في قلب الاسلام واخطر حاجة تخلي قلب الاسلام ينفز اليه. والله اعلم بما وضعت وليس الذكر كالانثى. هي بتقول يا رب الزكر مش زي الانسى ما يقدرش يستحمل زيها. ولا يجاهد زيها
يا رب يا رب الشباب اللي خرجوا امبارح كلهم دول في المزاهرات للفجر يا رب كلهم يبقوا زي مريم بنت عمران. يا رب كلهم يبقوا زي امرأة عمران يا رب كلهم يبقوا صالحين كده يا رب
يا جماعة ربنا بيقول لها اوعي تفتكري ان الرجالة بس هو اللي ربنا ينصر بهم الدين الدين هينتصر بك انت كمان لازم يبقى لك دور. قولي يا رب استعملني لنصرة دينك. وليس الذكر كالانثى. هي بتقول لربنا كده وربنا بيقول لها ده الانثى ممكن
تنصر الدين اكتر من الذكر واني سميتها مريم حتى اسم بنتها حبها لله ظهر فيه حبان اللي قصر حتى على تسميتها لبنتها. مريم يعني ايه؟ انا بحست في في اللغة عن كلمة مريم لقيتها جاية من كلمة راما. راما يعني رغب
اللي يرغب يعني الراغبة الى الله. اللي كل قلبها رغبة للوصول الى الله ما هياش عايزة حاجة من الدنيا غير ربنا. مش عايزة غيرك يا رب الى الله وقالوا برضو مريم من رام رام يعني اللي عايز حاجة بعيدة. يعني ممكن مريم معناها البعيدة. اللي ما فيش شاب يقدر يوصل لها. اللي ما فيش شاب يقدر يوصل لها
العفيفة العفيفة المحصنة مريم. وبرضو مريم قالوا معناها خادمة الله الله العابدة العابدة. عارفين عمران مريم ابنات عمران؟ عارفين يعني ايه عمران؟ عمران يعني الذي عمر بيوت الله بالعبادة اللي ملى بيوت ربنا بالعبادة. عشان كده عمر وعمار وعامر وعمر كل دول يعني اللي هيعمروا بيوت الله بالعبادة
عشان كده ربنا لما قال للنبي لعمرك انهم لفي سكرتهم يعني ربنا اقسم بحياة النبي العامرة بعبادة الله سبحانه وتعالى. شف الكلام جميل ازاي! شف المعنى جميل ازاي! واني سميتها مريم سميتها العابدة
سمتها القانتة. سمتها المتبتلة. سمتها خادمة الله. سمتها الراغبة اليك يا رب العفيفة المحصنة سميتها مريم واني اعيذها بك وذريتها من الشيطان الرجيم. اعيذها بك ده هي مش بتقول يا رب آآ انا نفسي تطلع دكتورة. انا نفسي انا يا رب نفسي الشيطان ما يقربلهاش
هي وزريتها كل هم يا رب دينها مش دنيتها. كل هم انها تعرفك. واني اعيذها بك وذرية من الشيطان الرجيم. الدعاء ده ربنا جاب لي امرأة عمران فيه ولم يحدث في تاريخ البشرية كلها. اي حاجة زي ديت غل امرأة عمران. ان مريم وعيسى لما ولدت
الشيطان ما نزغهمش. عشان كده ما ولدوش يبكوا زي كل الاطفال. ياه! يعني ربنا ممكن يستجيب لك دعاء. ما استجابوش لبشر على الاطلاق غيرك يعني انت مقامك عند ربنا ممكن لو حبيتيه وعرفتيه اعرفيه حبيه. عيشي عشانه وهو هيرفعك وهيكرمك. لما نتكلم عن مريم
مريم وهنتكلم عن امرأة عمران كرامات امرأة عمران. وهنتكلم عن امرأة بنت شعيب لما نتكلم المرأة دي يا جماعة من اعظم الكرامات اللي نزلت على اهل الارض تنازلت عن النساء بس لما بتعرفيه. لما بتحبيه. لما بتقبلي عليه. واني اعيذها بك. وذريتها من الشيطان
الرجيم ربنا استجاب لها دعاء لم يحدث في تاريخ البشرية كلها. كل طفل من اول ما الشيطان من اول ما بيتولد الشيطان ينزغه. لغاية ما يموت لغاية فتنة الشيطان ييجي عند الموت والعياز بالله يحاول يشكك في ديني. يحاول يشكك في دينك
ويحاول يمنعك انك تقولي لا اله الا الله يفكرك بالدنيا والفلوس ويحاول يعقد لسانك عن نطق كلمة لا اله الا الله. فاصعب لحزة والروح في التراقي هنا هو تركوتين او في الحكومة هنا هو والروح بتحشرج الشيطان ييجي ويحاول ان هو يمنعك من كلمة لا اله الا الله. عشان الواحد ما يدخلش الجنة. عشان ما تدخلش الجنة. الشيطان بيكرهك. ولكن
ربنا سبحانه وتعالى نجاها بدعاء هذه المرأة الصالحة. واني اعيدها بك وذريتها من الشيطان الرجيم فتقبلها ربها بقبول حسن ان ربنا يقبلك انا عايزك ما ربنا قبلها. اول امرأة تقبل في استدانة البيت اللي بيت المقدس
ان ربنا يبارك لك انت عارفة انت بتلتزمي وبتنتكسي ليه ؟ لان لو ربنا قبلك مش هيرجعك. المهم انه يقبلك. طب يقبلني ازاي ؟ لما تيجي له بقلبك لما تيجي له بكل قلبك معه
وانبتها نباتا حسنا. كلمة انبتها لخصت تربية الاطفال كلها في كلمة واحدة. اعجاز لان النبات ربنا شبه الطفل بالنبات. النبات لازم يتروي كل يوم. لازم تروي ابنك او بنتك بقصص الاطفال الدينية وتعليم الصلاة كل يوم لا
والنبات لو لازم يتلوه بماية طاهرة. اوعي ترمي تروي ولادك بالسبيستون والارتينز والديزني. اوعي يا بنتي بالله عليك اوعي ارويهم مية طاهرة. ارويهم عبادة وقرآن وقصص اطفال اسلامية وقنوات فضائية اسلامية. والنبات لازم يبقى في تربة خصبة عشان يطلع. لازم
ما تحطيش بنتك في بيت التليفزيون وقدام الكليبات وقدام الاغاني. وتقولي هتطلع صالحة. لازم بيئة طاهرة. والنبات لازم الحشائش الضارة تتشال من حوالين استمرار. لازم اي حاجة ابنك او بنتك يلقطها من المجتمع او من اي تليفزيون مسلا شغال على حاجة منحلة وحاجة بسرعة تطهريها وتصلحي له المفهوم وتقولي له ده الشيطان
وحش وربنا ما بيحبش الكلام ده. انبتها نباتا حسنا. مريم يا جماعة طلعت سيدنا زكريا لما شاف كرامتها انبهر. نبي انبهر بكرامتها اطفال الصحابة يا جماعة لما تربوا اطفال الصحابة رووا عن الرسول احاديس ما فيش حد تاني رواه عنهم. زي بالزبط احفظ الله يحفظك. احاديس في الاخلاق والعبادات. ما حدش
ما فيش تاني روعة الرسول حاجة غير الاطفال ده ايه ؟ في الاحاديس ده ايه ؟ الاطفال شالوا الدين وحفزوا الدين اطفال الصحابة طلعوا اقاموا دول ونشروا الاسلام في العالم لما اتربوا صح
لما ام مريم رمت ربت مريم صح لانها كانت بتحب ربنا اوي فحبها لربنا كله طلع في تربية بنتها. حبها لربنا طلع في تسميتها لبنتها عابدة الله. الراغبة الى الله. حبها لبنتها طلع في انها قعدت تدعي لها
بالهداية من لحزة ولادتها حبها لله طلع في ان هي من وهي حامل وهي بتربي بنتها على حب الله سبحانه وتعالى بترضع بنتها من صدرها حب لله سبحانه وتعالى واخر مشهد في الايات. وامرأة عمران بتسيب مريم بين ايدين ربنا سبحانه وتعالى. خلاص انا سبتها لك يا رب. انا هاسلمها لك يا رب خلاص. انت اللي ترعاها
اخر حاجة بقولها قبل ما امشي وقبل ما اسيبكم عايزينك عايزينك تبقي ملكة عايزينك تبقي لؤلؤة مكنونة في بيت جوزك عايزين نكتب ايتاج على رؤوس ولادك لما تكبري عايزينك تبقوا ام صلاح الدين اللي الامة كلها مستنياه. عشان يخلصها
عايزينك تبقوا ام القائد الرباني المنتظر اللي يخلص الامة ديت عايزينك تبقي التربة الخصبة اللي الاولاد هيطلعوا منها. اللي الاولاد هيتربوا على ايديك منها. عاوزينك عاوزينك ابقي حبيبة الله تبقى حبيبة الى الله سبحانه وتعالى
اخر حاجة بقولها لك ان قبل ما اوصيك قبل ما اسيبك انا بوصي عليك لان النبي عليه الصلاة والسلام وهو بيموت كان احنا نتقي الله في بوظت اخوك وابوك وجوزك
وابنك عليك يحطوكي في عينيهم ويعرفوا قيمتك ويحبوكي لانك حبيبة الله سبحانه وتعالى وباوصيك قبل ما اسيبك صلاة ركعتي الضحى ايه التوصية اللي انا هسيبك عليها ان شاء الله ركعتا انا وصيتكم المرة اللي فاتت بايه ها؟ فاكر ولا لأ؟ ها انا عايز واحدة تقول معي هو اسمع صوتكم كده وصيتكم بالاستغفار كسرة الاستغفار
عشان حجب المعاصي تزال بقى والعطاء تنزل. انا بوصيك دلوقتي بركعتين الضحى. ركعتين الضحى يعاد له تلتمية وستين صدقة عند ربنا انك رحت لتلتمية وستين اسرة فقيرة اديتي لكل اسرة صدقة. ركعتين الضحى دول ربنا الرسول سماهم صلاة الاوابين. يعني اللي بيؤوبوا الى الله
اللي ما فيش دنيا لان وقت النهارده وقت دايما انشغال. انشغال بالدنيا والدراسة والشغل. انما دول ناس ما بينسوش ربنا ابدا. من بعد شروق الشمس بتلت ساعة لقبل الضهر بتلت ساعة. اي وقت من دول تصلي ركعتي الضحى. تصليهم لربنا سبحانه وتعالى. تاخدي سواب التلتمية وستين صدقة. تاخدي ثواب
الركعتين دول انك احييتي النهار بالعبادة. تاخدي سواب انك بقيتي اوابة الى الله. اوابة قانتة الى الله. سبحانه وتعالى. باوصيكم بركعتين الضحى بالله عليكم يا جماعة ربنا يعينا عليهم ان شاء الله وما نسيبهمش. انا هادعي وعايزك تأمني معي. عايزك بقلبك بقى تعيشي معي. اللهم اهد فتيات المسلمين
اللهم اهد بنات المسلمين. اللهم اهدي شابات المسلمين. اللهم اهدي نساء المسلمين. اللهم اهدهن واكرمهن اللهم ارزقهن الازواج الصالحين. اللهم ارزقهن الذرية الصالحة. اللهم من حرمت من الذرية الصالحة فارزقها الذرية الصالحة. اللهم
فاعنهن على تربية ابنائهن تربية اسلامية يا رب العالمين اللهم انزل هدايتك على قلوب النساء بلاد المسلمين. اللهم انزل هدايتك على قلوب نساء الخليج العربية يا رب. وعلى قلوب مصر يا رب وعلى قلوب نساء المغرب العربية يا رب. وعلى قلوب نساء اهل المسلمين كلهم يا رب. اللهم اهد نساء المسلمين وبنات
المسلمين وطفلات المسلمين اللهم انفع بهن. اللهم اخرج من هؤلاء النسوة داعيات اليك يا رب. وعبدات لك يا رب وحفظات لكتابك يا رب ومجاهدات في سبيلك وعالمات بدينك يا رب. اللهم احبهن وحببهن فيك. اللهم انقذ امة حبيبك. من فتن النساء ومن تبرج
نساء اللهم اهد النساء اللهم حجم نساء المسلمين. اللهم حجبهن واهدهن وانزل الهداية على قلوبهن. واستعمله لنصرة دينك في الارض يا عظيم السماوات والارض امين امين امين سبحانك اللهم وبحمدك
اشهد ان لا اله الا انت استغفرك واتوب اليك والى الاثنين وجزاكم الله خيرا